M เจอพิษ “โควิด” กระทบรายได้ ฉุดกำไรไตรมาส 3 หดตัว 15% เหลือ 465 ลบ.
M เจอพิษ "โควิด" กระทบรายได้ ฉุดกำไรไตรมาส 3 หดตัว 15% เหลือ 465 ลบ.
12 พ.ย. 2563

บริษัท เอ็มเค เรสโตรองต์ กรุ๊ป จำกัด (มหาชน) หรือ M รายงานผลการดำเนินงานงวดไตรมาส 3 และงวด 9 เดือนแรกของปี 2563 มีกำไรสุทธิ ดังนี้

โดยปัจจัยที่ส่งผลให้บริษัทมีกำไรลดลง เนื่องจากมีรายได้จากการขายและบริการเท่ากับ 3,799 ล้านบาท ลดลง 303 ล้านบาท หรือลดลงร้อยละ 7.4 จากปีก่อนหน้า โดยในไตรมาส 3 ของปี 2563 บริษัทฯ สามารถเปิดให้บริการตามปกติแล้วในทุกสาขา เนื่องจากสถานการณ์การแพร่ระบาดของโรคไวรัสโคโรนา (COVID-19) ในประเทศไทยปรับตัวดีขึ้น
อย่างไรก็ตามประชาชนบางส่วนก็ยังมีความกังวลในสถานการณ์ดังกล่าวอยู่ รวมถึงปัญหากำลังซื้อที่ลดลงของประชาชน ส่งผลให้จำนวนลูกค้าที่มาใช้บริการลดลงเมื่อเทียบกับปีก่อนหน้า
รวมถึงสาขาที่อยู่ในแหล่งท่องเที่ยวที่ยังมียอดขายที่ปรับลดลงค่อนข้างมาก เนื่องจากนักท่องเที่ยวยังไม่สามารถเดินทางเข้ามาในประเทศไทยได้ ส่วนรายได้จากการขายและบริการสำหรับงวด 9 เดือนของปี 2563 นั้นเท่ากับ 9,756 ล้านบาท ลดลงร้อยละ 24.5 จากงวด เดียวกันของปีก่อนหน้า